《真珠帘 客中感怀，示儿辈》
清代·张友书

风鸣檐铁惊人寤。更啾啾唧唧、阶前蛩语。忧患馀生，尝遍世间阶苦。

老至尚居人庑下，叹客里、光阴虚度。谁顾。似孤鸿天际，北来南去。

尔辈，文章非误。便荠盐憔悴，奇怀休负。鸾凤暂羁囚，岂山鸡为侣。

我已年花将六十，依旧是，累缘儿女。凝伫。待祖鞭先著，慰余迟暮。

作者简介：张友书，字静宜，丹徒人。拔贡、候选训导陈宗起室。有《倚云阁诗存》。